Борис Младенов-Young
Небето блесна в пурпур и позлата…

chitanka.info

Небето блесна в пурпур и позлата,

отекна гръм… започна да вали.

А с капките, носталгия позната

назад ме върна в детските ми дни.

И трепна пак детето в мен, което

възторжено посрещаше дъжда

с надеждата, че мама от полето

по-рано ще се върне у дома.

На село лете, както всички хора

и тя работеше с тях в зной и пек,

а с брат ми, ний играехме на двора

и с дни оставени на самотек,

небето молехме с наивност пряма,

да завали, та да си дойде мама!

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.